Document ID: 31994L0068

KOMISSION DIREKTIIVI 94/68/EY,
annettu 16 päivänä joulukuuta 1994,
moottoriajoneuvojen tuulilasin pyyhin- ja pesinjärjestelmiä koskevan jäsenvaltioiden lainsäädännön lähentämisestä annetun neuvoston direktiivin 78/318/ETY mukauttamisesta tekniikan kehitykseen
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna komission direktiivillä 93/81/ETY(2), ja erityisesti sen 13 artiklan 2 kohdan,
ottaa huomioon moottoriajoneuvojen pyyhin- ja pesinjärjestelmiä koskevan jäsenvaltioiden lainsäädännön lähentämisestä 21 päivänä joulukuuta 1977 annetun neuvoston direktiivin 78/318/ETY(3) ja erityisesti sen 5 artiklan,
sekä katsoo, että
direktiivi 78/318/ETY on yksi direktiivillä 70/156/ETY perustettua ETY-tyyppihyväksyntämenettelyä vastaavista erityisdirektiiveistä; tämän vuoksi direktiivillä 70/156/ETY säädettyjä ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tässä direktiivissä;
direktiivin 70/156/ETY 3 artiklan 4 kohdassa ja 4 artiklan 3 kohdassa vaaditaan, että jokaiseen erityisdirektiiviin on liitettävä ilmoituslomake, joka sisältää mainitun direktiivin liitteen I asiaa koskevat kohdat, sekä saman direktiivin liitteen VI perusteella laadittu tyyppihyväksyntätodistus tyyppihyväksyntää koskevan tietokoneistamisen helpottamiseksi,
moottoriajoneuvojen kuljettajien näkökenttää koskevan jäsenvaltioiden lainsäädännön lähentämisestä 27 päivänä syyskuuta 1977 annetussa neuvoston direktiivissä 77/649/ETY(4), sellaisena kuin se on viimeksi muutettuna komission direktiivillä 90/630/ETY(5) säädettiin menettely ajoneuvoilta vaadittavien eri ominaisuuksien määrittelemiseksi,
direktiivi 78/318/ETY on mahdollista mukauttaa tekniikan kehitykseen testausta koskevien eritelmien ja testausmenetelmien lähentämiseksi näitä järjestelmiä koskeviin todellisiin toimintaolosuhteisiin, ja
tämän direktiivin säännökset ovat direktiivillä 70/156/ETY perustetun mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiiviä 78/318/ETY seuraavasti:
1. Korvataan 1 artiklassa suluissa oleva ilmaisu: "määritelty direktiivin 70/156/ETY liitteessä I" ilmaisulla "määritelty direktiivin 70/156/ETY liitteessä II A".
2. Muutetaan 2 artikla seuraavasti:
a) korvataan ensimmäisessä luetelmakohdassa oleva ilmaisu "liitteissä I-V" ilmaisulla "asiaa koskevissa liitteissä";
b) korvataan toisessa ja kolmannessa luetelmakohdassa oleva ilmaisu: "direktiivin 70/156/ETY 9 a artiklassa tarkoitettuna" ilmaisulla "direktiivin 70/156/ETY 2 artiklassa tarkoitettuna".
3. Muutetaan 3 artikla seuraavasti:
a) Muutetaan 1 kohta seuraavasti:
i) korvataan ensimmäisessä luetelmakohdassa oleva ilmaisu "liitteen I-V" ilmaisulla "asiaa koskevien liitteiden";
ii) korvataan toisessa luetelmakohdassa oleva ilmaisu: "direktiivin 70/156/ETY 9 a artiklassa tarkoitettuna" ilmaisulla "direktiivin 70/156/ETY 2 artiklassa tarkoitettuna";
b) korvataan 2 kohdassa oleva ilmaisu "direktiivin 70/156/ETY 9 a artiklassa tarkoitetuksi" ilmaisulla "direktiivin 70/156/ETY 2 artiklassa tarkoitetuksi".
4. Korvataan 4 artiklassa ilmaisu "2.2" ilmaisulla "2.1".
5. Korvataan 5 artiklassa ilmaisu "liitteiden I - V" ilmaisulla "liitteiden".
6. Muutetaan liiteluettelo ja liitteet I, II, VI ja VII tämän direktiivin liitteen mukaisesti.
2 artikla
1. Jäsenvaltiot eivät saa 1 päivästä heinäkuuta 1995 tuulilasin pyyhin- ja pesinjärjestelmiin liittyvin perustein:
- evätä moottoriajoneuvotyypiltä tai tuulilasin pyyhin- ja pesinjärjestelmätyypiltä ETY-tyyppihyväksyntää tai kansallista tyyppihyväksyntää, tai
- kieltää ajoneuvojen rekisteröintiä, myyntiä tai liikkeelle laskemista tai tuulilasin pyyhin- ja pesinjärjestelmän myyntiä tai käyttöön ottoa,
jos tuulilasin pyyhin- ja pesinjärjestelmät täyttävät direktiivissä 78/318/ETY, sellaisena kuin se on tällä direktiivillä muutettuna, säädetyt vaatimukset.
2. 1 päivästä tammikuuta 1996 jäsenvaltiot:
- eivät saa antaa ETY-tyyppihyväksyntää,
ja
- saavat evätä kansallisen tyyppihyväksynnän
ajoneuvotyypiltä tuulilasin pyyhin- ja pesinjärjestelmiin liittyvistä syistä ja tuulilasin pyyhin- ja pesinjärjestelmältä, jos direktiivin 78/318/ETY, sellaisena kuin se on tällä direktiivillä muutettuna, vaatimuksia ei täytetä.
3. Sen estämättä, mitä 2 kohdassa määrätään, varaosia varten jäsenvaltioiden on annettava edelleen tyyppihyväksyntä pyyhin- ja pesinjärjestelmille direktiivin 78/318/ETY alkuperäisen version mukaisesti, jos:
- ne on tarkoitus asentaa jo käytössä oleviin ajoneuvoihin,
ja
- ne täyttävät mainitun direktiivin vaatimukset sellaisina kuin niitä sovelletaan ajoneuvoa ensi kertaa rekisteröitäessä.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1995 ja ilmoitettava tästä komissiolle viipymättä.
Jäsenvaltioiden antamissa edellä tarkoitetuissa säädöksissä on viitattava tähän direktiiviin tai niihin on liitettävä viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä asetuksessa tarkoitetuista kysymyksistä antamansa keskeiset kansalliset säännökset kirjallisina komissiolle.
4 artikla
Tämä direktiivi tulee voimaan 20 päivänä sen jälkeen, kun sen on julkaistu Euroopan yhteisöjen virallisessa lehdessä.
Tehty Brysselissä 16 päivänä joulukuuta 1994.

Labels: 10
7
8
15